O T S U S				                                                 Eelnõu				

Kiiu							                                      xx.xx.2025 nr	

				        
Kuusalu Vallavolikogu 27.05.2009 otsusega nr 41 kehtestatud
Kasispea küla Mere-Tamme kinnistu detailplaneeringu
osaline kehtetuks tunnistamine

Kasispea küla Mere-Tamme kinnistu omanik on esitanud Kuusalu Vallavalitsusele taotluse, mille kohaselt soovitakse kehtetuks tunnistada Kasispea küla Mere-Tamme kinnistu detailplaneeringuga kinnistule määratud ehitusõiguse jaotus elamu ning abihoone osas. Detailplaneeringu osaline kehtetuks tunnistamine võimaldaks eemaldada detailplaneeringust piirangu, mis ei ole enam kooskõlas kehtiva kaitsekorralduskavaga. Lähtuvalt eeltoodust palutakse tunnistada detailplaneering osaliselt kehtetuks määratud ehitusaluse pinna jaotuse osas, jättes kehtima kinnistule lubatud maksimaalse ehitisealuse pinna 200 m2.  

Kuusalu Vallavolikogu 27.05.2009 otsusega nr 41 kehtestatud Kasispea küla Mere-Tamme kinnistu detailplaneeringuga on määratud hoonestusala ning ehitusõigus. Detailplaneeringuga on kinnitatud maksimaalseks ehitisealuseks pinnaks 200 m2, kusjuures eraldi on välja toodud ehitusõiguse jaotus elamule ja abihoonele vastavalt 120 m2 ja 80 m2. Vastavalt Lahemaa rahvuspargi kaitsekorralduskava 2016-2025 lisale 7 on Kasispea külas soovituslikuks elamu suurimaks ehitisealuseks pinnaks 135 m2 ja abihoone suurimaks ehitisealuseks pinnaks kuni 60-80 m2. 

Vastavalt planeerimisseaduse § 140 lõikes 3 toodule edastas Kuusalu Vallavalitsus Tammistu küla Jürimetsa kinnistu detailplaneeringu osalise kehtetuks tunnistamise eelnõu Keskkonnaametile kooskõlastamiseks ning naaberkinnistute ja Mere-Tamme kinnistu omanikele arvamuse avaldamiseks. 

Keskkonnaamet vastas (xx.02.2025 nr 7-1/xxx-1)

Võttes aluseks eeltoodu, kohaliku omavalitsuse korralduse seaduse § 6 lõike 1, haldusmenetluse seaduse § 40 lõike 1, § 61 lõike 2, § 64 lõike 2, § 66 lg 2 punkti 1, planeerimisseaduse § 140 lõike 1 ja 6, looduskaitseseaduse § 14 lg 1 p 1, Vabariigi Valitsuse 19.02.2015 määrusega nr 18 vastu võetud Lahemaa Rahvuspargi kaitse-eeskirja, ja vallavalitsuse ettepaneku detailplaneering osaliselt kehtetuks tunnistada, Kuusalu Vallavolikogu 

o t s u s t a b:

1. Tunnistada	Kuusalu Vallavolikogu 27.05.2009 otsusega nr 41 kehtestatud Kasispea küla Mere-Tamme detailplaneering osaliselt kehtetuks kinnistule määratud elamu ja abihoone maksimaalse ehitusaluse pinna jaotuse osas. Jätta kehtima detailplaneeringuga määratud maksimaalne lubatud ehitisealune pind 200 m2.
 		
2. Otsust on võimalik vaidlustada haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

(allkirjastatud digitaalselt)
Ulve Märtson
volikogu esimees

Esitaja: vallavalitsus